ขอสอบถามหน่อยนะค่ะ พอดีว่าประจำเดือนของหนูมาวันที่ 27 ต.ค. ตอนแรกมาเป็นสีดำมาน้อย แต่พอหลังๆก็เริ่มเป็นสีน้ำตาลค่ะ มีเมือกเหมือนตกขาว จนมาถึงวันนี้เป็นเวลา 8 วัน ยังไม่หายเลยค่ะ อยากรู้ว่ามีผลกระทบต่อร่างกายไหมค่ะ
สวัสดีค่ะ หากประจำเดือนมาเกิน 7 วันแล้ว น่าจะมีความผิดปกติและมีสาเหตุอื่นๆที่เป็นโรคเช่น-เนื้องอกมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วยดังนั้นควรไปพบสูตินรีแพทย์เพื่อหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์